Isole Cheradi

Le Isole Cheradi formane 'nu arcipelaghe piccenne ca chiude a sud-ovest 'a darsene d'u Mar Granne de Tarde, jndr'ô gurfe cu 'u stesse nome. L'arcipelaghe ète fatte da le dò isole de San Pitre e San Paole (rispettivamende distande da 'u Canale navigabbile de Tarde 3,5 e 6,25 km), ca fanne parte d'u demanie militare, e sus a chiste ète vietate sia 'u sbarche ca 'a navigazziune. 'Nu timbe steve anghe 'a isolette de San Necolicchie, ôsce sparíte. Storie Da le Grice a le timbe nuèstre Tucidide ha state 'u prime a tramandare 'u nome de le Cheradi (da 'u greche Choiràdes (Coiradez) ce segnefeche promondorie o cuèrne). Jndr'à timbe antiche le isole erene chiamate da le Grice Elettridi, 'n 'onore de Elettra, 'a figghie d'u Die Poseidone ca ere venerate nu munne a Tarde ('u stesse leggendarie fondatore d'a polis, Taras, ere figghie de Poseidone), ma se penze ca 'stu nome fù date a lòre perché sus a jidde crèscevane àrvule ca producevane elettro, 'u nome co' cui ere chiamate l'ambra: quiste ète testimoniate da 'u ritrovamende de monile de ambra jndr'ô territorie circostande. L'isole grannne ere chiamate Phoebea 'n 'onore d'a dea Artemide pe' 'a fitte boscaglie, mendre l'isole piccenne semplicemende Elettra. Seconde quanne ha state tramannate da 'u libbre De Admirandis ascultationibus, 'a tradiziune vole ca Dedalo, mendre fuggive da Creta, se sije scunnìgghiate sus 'a quiste isole lassanne dò statue, une 'n stagne e l'otre 'n bronze, ca rappresendane 'a cadute de Icaro e Fetonte. Jndr'ô Medioevo, cu 'a venute d'u Crestiánesime, le dò isole de San Pitre e de San Paole honne pigghiate 'u nome de Sande Pelagia e Sand'Andrea, pe' vie de le chiese ca ve furene edificate n'onore de le dò sande. Jndr'ô IV sèchele 'a isole cchiù granne ere abitate da Sande Sofronia, anacorete e martire tarandìne. L’isole granne fù sede d'u "pervetustum" cenobio basiliane de San Pitre 'mberiale, famuse monastero ca estese 'a 'nfluenze soje jndr'à d'a reggione nuèstre e pure fore, cu l’obiettive de affermare 'a egemonie bizantine. Le isole, anticamende erene d'u Capitole e d'u Clere tarandìne e seconne le documende de quèdde epoche, ere rinomate 'a pesche de le sardèdde otre ca de otre tipe de pìsce. Jndr'ô 1594 le isole furene occupate da le Turche guidate da Alì Sinam Bassà, ca trasèrene jndr'à rade de Tarde co' 100 nave, e furene utilizzate come avamboste pe' le razzie lore jndr'ô endroterre: cchiù vote partirono de aqqua pe' tendare de distruggere e pigghiare Tarde. 'U 19 settèmbre d'u stesse anne, cu 'a Battaglie d'u fiume Tara, le forze crestiáne guidate da le vescove de Motele e Tarde, sconfissero le forze turche cacciandole definitivamende da le coste ioniche. Verse 'a fine d'u XVII sèchele, Napoleone Bonaparte ha fatte edificare sus a l'Isole de San Paole 'u Forte de Laclos, da 'u nome d'u Generale d'Artiglierie Pierre Choderlos de Laclos, aqqua sepolte jndr'ô 1803. Co' l'Unità d'Itaglie, le isole furene sottoposte a l'attenzione de le autorità marittime: passate da le bine d'u Capitole a chidde d'u Regne, sus a l'Isole de San Paole fu fatte 'nu fare pe' guidare le navigande jndr'ô Mar Granne. A la fine d'u XIX sèchele, dope 'a costruzione d'a base navale de Tarde, le isole devenneno 'u punde cardine de le opere de difese d'a base navale ionica. 'Nfatte sus a l'Isole de San Pitre fu fatte 'a Batterie de San Pitre, demolende 'na parte d'u forte napoleoniche e spustande 'u fare, destinandole ad ufficie d'u Genie Militare, mendre sus a l'Isole de San Paole furene costruite 'a Batterie Ammiraglio Aubry e 'a Torre Corazzata Vittorio Emanuele II, realizzate 'mbrà 'u 1883 ed 'u 1901 da quidde ca ere 'u tenente d'u Genie Militare, Emilio Marrullier. Sus a le Isole Cheradi stonne angore de le 'nstallazziune militare ausate durante 'a difese d'a cetate de Tarde jndr'à II 'uerre mondiale, ma ce sò ôsce abbandunate. 'U culte de San Pitre Pe' tradizziune se dìce ca San Pitre sije sbarcate sus a l'Isole de San Pelagie. 'Nfatte se dìce ca, mendre idde ere genuflesse, lassò n'impronde sus a 'na chianghe addò idde stave. A le chianghe fu' date 'u nome de "apodonie" e fu' mannate a Venezia da quacche marenaie venete. Le isole San Pitre L'isole de San Pitre ète 'a cchiù granne de le Cheradi, idde tène n'estenzione de 118 ettare. San Necolicchie 'Nu timbe stave anghe l’isolette de San Necolicchie, ôsce sparíte a cause de le fatije de ristrutturazione 'ndustriale e l’allargaminde d'u puèrte mercandile. L'isole ere chiamate da le pescature 'n dialètte u’ squegghie (lo scoglio in tagliàne) e stave da le parte d'a punde Rondenelle. 'N passate le tarandíne avèvene costruite sus a l'isole 'na badie de rite greche, dedicate a San Necole de Myra. San Paole L'isole de San Paole ète 'a cchiù piccenne de le Cheradi, idde tène n'estenzione n'estenzione de 5 ettare, ed ète anghe 'a penultime mbrà le isole pugghiese pe' dimensione, dope 'u Cretaccio. Curiosità 'A superficie de le isole de San Pitre e de San Paole ète rispettivamende de 118 ettare e de 5 ettare, le isole, sò anghe chiene de faune marine e de spugne, cumme 'a Petrosia ficiformis, e tunicate, cumme 'a Phallusia mammillata. Sus a l'isole de San Pitre stè anghe n'antenne de 120 metre ca culleghe 'a base militare de Tarde a la rete de comunecazziúne militare, ca face parte d'u sisteme de ascolte statunitense Echelon. Collegaminde fore a Uicchipèdie Le Isole Cheradi European Nature Information System 'Ndruche pure Gurfe de Tarde Provinge de Tarde Tarde